Jacques Rogge

Žakas Rogas (, 1942 m. gegužės 2 d. Gente, Belgijoje – 2021 m. rugpjūčio 29 d. Deinzėje, Belgijoje)IOC announces passing of former IOC President Jacques Rogge, olympics.com. 2021-08-29. Nuoroda tikrinta 2021-08-30. – belgų gydytojas, sporto veikėjas, Tarptautinio olimpinio komiteto prezidentas (2001–2013 m.).

 Biografija 
Baigė Gento universitetą, chirurgas-ortopedas. Jaunystėje buvo buriuotojas (dalyvavo Meksiko, Miuncheno ir Monrealio olimpinėse žaidynėse), Belgijos nacionalinės regbio rinktinės žaidėjas.

1989–1992 m. buvo Belgijos olimpinio komiteto, 1989–2001 m. – Europos olimpinio komiteto prezidentas. 1991 m. tapo TOK nariu, 1998 m. – TOK Vykdomojo komiteto nariu.

2001 m. Maskvoje vykusioje 112-oje TOK sesijoje išrinktas aštuntuoju Tarptautinio olimpinio komiteto prezidentu, šiame poste pakeisdamas ilgametį prezidentą Ch. A.Samarančą.

Tarp Ž.Rogo prioritetų dirbant šiame poste – plačiau įtraukti į olimpinį judėjimą besivystančias šalis, mažinti olimpinių žaidynių organizavimo kaštus jas priimančioms šalims. Pripažindami TOK prezidento diplomatiškumą ir nepriekaištingą asmeninę reputaciją, jo kritikai atkreipė dėmesį į nuolatinius dopingo ir korupcijos skandalus olimpiadose.

2002 m. Solt Leik Sičio žiemos olimpinėse žaidynėse Ž.Rogas tapo pirmuoju TOK prezidentu, gyvenusiu ne viešbutyje, o kartu su visais sportininkais olimpiniame kaimelyje.Rogge Given Authority To Cancel the Olympics (The New York Times inf.)

Ž.Rogas 2006 m. lankėsi Lietuvoje, jam suteikti Vilniaus universiteto ir LKKA garbės daktaro vardai. Prezidentas Valdas Adamkus jam įteikė Ordino „Už nuopelnus Lietuvai“ Didįjį kryžių.  (Lietuvos olimpnės akademijos inf.)

Belgijos karalius Albertas II jį pakėlė į riterius, suteikė grafo titulą.

 Šaltiniai 

|-

Kategorija:Belgijos gydytojai
Kategorija:Belgijos sportininkai
Kategorija:Tarptautinio olimpinio komiteto prezidentai
Kategorija:VU garbės daktarai
Kategorija:Belgijos olimpiečiai
Kategorija:Buriuotojai